\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4. Σύστημα μισθολογικής εξέλιξης**

Περιλαμβάνει:

* Χρόνος χορήγησης μισθολογικών κλιμακίων
* Τα Μισθολογικά κλιμάκια του κάθε βαθμού

Σχετική νομοθεσία (Άρθρα νόμων, εγκύκλιοι):

1) Άρθρο 12 του Ν. 4024/2011 (ΦΕΚ 226, τ. Α΄), σελ. 6692 (Εφ. Κυβέρ)

2) Εγκύκλιος με αριθμ. πρωτ: 2/784000/0022/14-11-2011 του Υπουρ­γείου Οικονομικών, σελ. 4: «Επί του άρθρου 29».

**4α. Κατάταξη σε Μισθολογικά Κλιμάκια**

**του υπηρετούντος προσωπικού**

Περιλαμβάνει:

* Την κατάταξη σε Μισθολογικό Κλιμάκιο του εργαζόμενου, με βάση τον πλεονάζοντα χρόνο υπηρεσίας στον κάθε βαθμό
* Πότε ο υπάλληλος θεωρείται ότι δεν επιτυγχάνει το στόχο του

Σχετική νομοθεσία (Άρθρα νόμων, εγκύκλιοι):

1) Άρθρο 29 του Ν. 4024/2011 (ΦΕΚ 226, τ. Α΄), σελ. 6698 (Εφ. Κυβέρ)

2) Εγκύκλιος με αριθμ. πρωτ: 2/784000/0022/14-11-2011 του Υπουρ­γείου Οικονομικών, σελ. 25-27: «Επί του άρθρου 29».

3) Εγκύκλιος με αριθμ. πρωτ οικ.: 2 /20433/0022/8-3-2012 του

 Υπουργείου Οικονομικών, σελ. 1-2.

**Άρθρο 12**

**Σύστημα Μισθολογικής εξέλιξης**

1. Οι υπάλληλοι του άρθρου 4 λαμβάνουν το βασικό μισθό που αντι­στοι­χεί στο βαθμό τους.

Περαιτέρω, **σε κάθε βαθμό θεσπίζονται μισθολογικά κλιμάκια (Μ.Κ.)** στα οποία ο υπάλληλος εξελίσσεται σύμφωνα με τις διατάξεις της επόμενης παραγράφου.

1. Τα Μ.Κ. χορηγούνται ανά διετία, με εξαίρεση τα Μ.Κ. των βαθμών Β΄ και Α΄, τα οποία χορηγούνται ανά τριετία. Η εξέλιξη των υπαλλήλων στα Μ.Κ. γίνεται αυτοδίκαια με την παρέλευση του ανωτέρω οριζόμενου χρόνου. Κατ’ εξαίρεση, σε περίπτωση που, από τις εκθέσεις αξιολόγησής του, προκύπτει ότι ο υπάλληλος δεν έχει επιτύχει την υλοποίηση της προ­βλεπόμενης στοχοθεσίας σε ποσοστό τουλάχιστον πενήντα τοις εκατό (50%), για δύο συνεχή χρόνια, δεν εξελίσσεται μισθολογικά μέχρις ότου επιτύχει το ως άνω ελάχιστο ποσοστό .
2. Τα μισθολογικά κλιμάκια κάθε βαθμού, πέραν του βασικού μισθού που αντιστοιχεί σε αυτόν, είναι τα εξής:

α) Βαθμός Ε΄: δύο (2) Μ.Κ. για τις κατηγορίες ΠΕ και ΤΕ, τρία (3) Μ.Κ. για την κατηγορία ΔΕ και πέντε (5) Μ.Κ. για την κατηγορία ΥΕ.

β) Βαθμός Δ΄: τρία (3) Μ.Κ. για τις κατηγορίες ΠΕ και ΤΕ, τέσσερα (4) Μ.Κ. για την κατηγορία ΔΕ και έξι (6) Μ.Κ. για την κατηγορία ΥΕ.

γ) Βαθμός Γ΄: τέσσερα (4) Μ.Κ. για τις κατηγορίες ΠΕ και ΤΕ και πέ­ντε (5) Μ.Κ. για την κατηγορία ΔΕ.

δ) Τα μισθολογικά κλιμάκια του βαθμού Γ΄ της ΥΕ κατηγορίας και των βαθμών Β΄ και Α΄ των λοιπών κατηγοριών καλύπτουν το σύνολο του ερ­γασιακού βίου του υπαλλήλου, μέχρι την με οποιονδήποτε τρόπο απο­χώ­ρησή του από την υπηρεσία.

4. Με τη βαθμολογική προαγωγή ο υπάλληλος λαμβάνει το βασικό μι­σθό του νέου βαθμού ή του μικρότερου Μ.Κ. του βαθμού αυτού, ο οποίος είναι υψηλότερος από το βασικό μισθό που κατείχε πριν την προ­αγωγή του.

*Πηγή: Νόμος 4024/2011, άρθρο 12, σελ. 6692*

Επίσης:

**Άρθρο 29**

**Κατάταξη σε Μισθολογικά Κλιμάκια**

**του υπηρετούντος προσωπικού**

1. Οι υπάλληλοι που εντάσσονται στους νέους βαθμούς, σύμφωνα με τις διατάξεις του προηγούμενου άρθρου, λαμβάνουν το βασικό μισθό του βαθμού αυτού, ενώ όσοι εξ αυτών έχουν πλεονάζοντα χρόνο στον ίδιο βαθμό εξελίσσονται στα μισθολογικά κλιμάκια του βαθμού αυτού, σύμ­φωνα με τις διατάξεις της παραγράφου 2 του άρθρου 12 του παρόντος. Μετά την ανωτέρω μισθολογική ένταξη, η μισθολογική εξέλιξη πραγμα­τοποιείται σύμφωνα με τις διατάξεις, χωρίς να προσμετράται τυχόν πλεο­νάζων χρόνος.

2. Σε περίπτωση που από τις ρυθμίσεις των διατάξεων του Κεφαλαίου αυτού προκύπτουν συνολικές μηνιαίες αποδοχές μεγαλύτερες από αυτές που έπαιρναν οι δικαιούχοι τους κατά τον τελευταίο μήνα πριν την έναρξη ισχύος του παρόντος Κεφαλαίου, η προκαλούμενη αύξηση κατα­βάλλεται ως εξής: …

*Πηγή: Νόμος 4024/2011, άρθρο 29, σελ. 6698*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4β. Προσμέτρηση του πλεονάζοντος χρόνου για τη χορήγηση Μ.Κ.**

«…Κατόπιν αυτών τυχόν χρόνος που πλεονάζει, μετά την αρχική κα­τάταξη του υπαλλήλου, θα λαμβάνεται υπόψη για τη συμπλήρωση της δι­ετίας ή τριετίας (ανάλογα με το βαθμό) για τη χορήγηση του επόμενου μισθολογικού κλιμακίου του ίδιου βαθμού».

Εγκύκλιος με αριθμ. πρωτ οικ.: 2 /20433/0022/8-3-2012 του Υπουρ­γείου Οικονομικών, σελ. 1.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*